Դրա հետ մեկտեղ՝ Կարապետյանին բարեփոխումներ իրականացնելու համար բավական քիչ ժամանակ է մնացել: 2017 թ. խորհրդարանական ընտրություններից ու ազգային ժողովի կազմավորումից հետո կառավարությունը մեխանիկորեն անցնելու է «թոշակի» և նոր գումարված խորհրդարանը ձևավորելու է նոր կառավարություն: Բացառված չէ, որ այն ղեկավարելու է հենց Կարապետյանը, առավել ևս, որ 2018 թ. ապրիլ ամսին լրանում է գործող նախագահի իրավասությունների ժամկետն ու երկիրն անցնում է խորհրդարանական կառավարման համակարգին: